2020. gada 24. novembrī Rīkojums Nr. 679

Rīgā (prot. Nr. 73 32. §)

**Par apropriācijas pārdali starp Izglītības un zinātnes ministrijas budžeta programmām un apakšprogrammām**

1. Lai lietderīgi izmantotu finansēšanas naudas plūsmas maiņu, kā arī 1., 2., 3. un 4. klases izglītojamo brīvpusdienām neizlietotos valsts budžeta līdzekļus, atbalstīt apropriācijas pārdali 2020. gadā no Izglītības un zinātnes ministrijas budžeta apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem" 638 000 *euro* apmērā uz šādām budžeta apakš­programmām:

1.1. 385 000 *euro* apmērā uz budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā" 2020. un 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2020. gadā;

1.2. 253 000 *euro* apmērā uz budžeta programmu 07.00.00 "Informācijas un komunikāciju tehnoloģiju uzturēšana un attīstība", lai nodrošinātu Izglītības un zinātnes ministrijas resorā esošo informācijas sistēmu un centralizēto infrastruktūras resursu uzturēšanu.

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

4. Noteikt, ka saskaņā ar šā rīkojuma 1.1. apakšpunktu uz Izglītības un zinātnes ministrijas budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā" pārdalītais finansējums novirzāms šādu 2020. un 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2020. gadā:

4.1. divu 2020./2021. gada sezonas IBSF pasaules kausa posmu skeletonā un bobslejā divniekiem organizēšanai (biedrībai "Latvijas Bobsleja un skeletona federācija") 2020. gadā – 200 000 *euro*;

4.2. 2020./2021. gada sezonas IBSF Eiropas kausa posma skeletonā un bobslejā divniekiem organizēšanai (biedrībai "Latvijas Bobsleja un skeletona federācija") 2020. gadā – 75 000 *euro*;

4.3. 2020./2021. gada sezonas FIL pasaules kausa posma (arī Eiropas čempionāta) kamaniņu sportā organizēšanai (biedrībai "Latvijas Kamaniņu sporta federācija") 2021. gadā – 110 000 *euro.*

Ministru prezidents A. K. Kariņš

Izglītības un zinātnes ministre I. Šuplinska